

 REPUBLIKA HRVATSKA

**OSNOVNA GLAZBENA ŠKOLA**

 **LOVRO PL. MATAČIĆ OMIŠ**

 Punta 1, 21310 Omiš

KLASA: 112-01/23-01/14

URBROJ: 2155-1-12-01-23-1

U Omišu 12. listopada 2023. godine

Na temelju članka 107. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17. , 68/18. , 98/19. , 64/2.0 i 151/22.), ravnatelj Osnovne glazbene škole Lovro pl. Matačić Omiš, Omiš, raspisuje

 **NATJEČAJ**

 **za radno mjesto**

1. **UČITELJ/ICA KLAVIRA** – 1 izvršitelj, na neodređeno puno radno vrijeme (40 sati tjedno).

Mjesto rada: Omiš-Kostanje-Podstrana

**Uvjeti za zasnivanje radnog odnosa:**

Uz opće uvjete za zasnivanje radnog odnosa, sukladno Zakonu o radu, kandidati moraju ispuniti i posebne uvjete:

- poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,

- odgovarajuća vrsta i razina obrazovanja iz članka 105. stavka 5. Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12. , 86/12., 94/13, 152/14. ,7/17., 68/18. ,98/19. , 64/20. i 151/22; u daljnjem tekstu: Zakon), te iz članka 5. Pravilnika o odgovarajućoj vrsti obrazovanja učitelja i stručnih suradnika u osnovnoj školi (Narodne novine, broj 6/19. i 75/20.).

**Rok za podnošenje prijava je 8 dana** od dana objave natječaja na mrežnoj stranici i oglasnoj ploči Osnovne glazbene škole Lovro pl. Matačić Omiš, Omiš, te mrežnoj stranici i oglasnoj ploči Hrvatskog zavoda za zapošljavanje.

Prijavu je potrebno vlastoručno potpisati.

Uz pisanu i vlastoručno potpisanu prijavu kandidati su obvezni priložiti:

* životopis,
* dokaz o državljanstvu (preslika),
* dokaz o odgovarajućoj vrsti i razini obrazovanja ( preslika diplome o završenom studiju),
* dokaz o položenom stručnom ispitu za učitelja ako kandidat ima položen stručni ispit odnosno dokaz sukladno članku 157. stavku 1. i 2. Zakona da je oslobođen obveze polaganja stručnog ispita,
* dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje),
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od 6 mjeseci od dana objave natječaja).

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike ili preslike ovjerene od strane javnog bilježnika traženih isprava prije zaključivanja ugovora o radu.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom na adresu: **OSNOVNA GLAZBENA ŠKOLA LOVRO PL. MATAČIĆ OMIŠ, PUNTA 1, 21310 OMIŠ,**

**s naznakom: „Natječaj za učitelja/cu klavira“.**

Nepravodobne i nepotpune prijave neće se razmatrati.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Sukladno članku 13. stavku 3. Zakona o ravnopravnosti spolova (Narodne novine, broj 82/08. i 69/17.) na natječaj se mogu javiti osobe oba spola.

Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima

prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/17., 98/19. i 84/21.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata (Narodne novine, broj 84/21.), dužan je u prijavi na natječaj pozvati se na to pravo i uz prijavu na natječaj priložiti osim dokaza o ispunjavanju traženih uvjeta i sve dokaze o ostvarivanju prava prednosti prilikom zapošljavanja iz članka 49. Zakona o civilnim stradalnicima iz Domovinskog rata, koji su navedeni na internetskoj stranici Ministarstva hrvatskih branitelja poveznica:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji ostvaruje pravo prednosti pri zapošljavanju u prema članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/13. , 152/14. ,39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata (Narodne novine, broj 33/92,77/92,27/93,58/93,2/94,108/95,108/96,82/01,103/03 , 148/13 i 98/19.) dužan je uz prijavu priložiti sve dokaze o ispunjavanju traženih uvjeta i dokaz o utvrđenom statusu osobe s invaliditetom.

Za kandidate prijavljene na natječaj koji ispunjavaju uvjete natječaja, te čije su prijave pravodobne i potpune provest će se provjera znanja i sposobnosti pisanim testiranjem, oglednim satom i razgovorom.

Povjerenstvo za vrednovanje kandidata prijavljenih na natječaj (u nastavku teksta: Povjerenstvo) imenuje ravnatelj Osnovne glazbene škole Lovro pl. Matačić Omiš.

Povjerenstvo utvrđuje listu kandidata prijavljenih na natječaj, koji ispunjavaju formalne uvjete iz natječaja, čije su prijave pravodobne i potpune, te kandidate s liste upućuje na testiranje i razgovor (intervju).

Kandidati su obvezni pristupiti provjeri znanja i sposobnosti putem pisanog testiranja i oglednog nastavnog sata.

Ako kandidat ne pristupi testiranju, smatra se da je povukao prijavu na natječaj.

Sadržaj i način testiranja, te izvori za pripremanje kandidata za testiranje, bit će objavljeni na mrežnoj stranici Osnovne glazbene škole Lovro pl. Matačić Omiš, www.ogslp-matacic.hr u rubrici pod nazivom „O NAMA“, podrubrici „NATJEČAJI“.

Vrijeme i mjesto održavanja testiranja objavit će se najmanje pet dana prije dana određenog za testiranje na web-stranici Osnovne glazbene škole Lovro pl. Matačić Omiš, Omiš,www.ogslp-matacic.hr,u rubrici pod nazivom „O NAMA“, podrubrici „NATJEČAJI“.

Poziv kandidata na razgovor (intervju) s Povjerenstvom, te vrijeme i mjesto održavanja razgovora s Povjerenstvom s rang listom kandidata koji se pozivaju na razgovor objavit će se na mrežnoj stranici Osnovne glazbene škole Lovro pl. Matačić Omiš, Omiš,www.ogslp-matacic.hr, u rubrici pod nazivom „O NAMA“, podrubrici „NATJEČAJI“.

O rezultatima natječaja kandidati će biti obaviješteni na mrežnoj stranici Osnovne glazbene škole Lovro pl. Matačić Omiš,u Omišu [www.ogslp-matacic.hr](http://www.ogslp-matacic.hr) u rubrici pod nazivom „O NAMA“, podrubrici „NATJEČAJI“, u roku 15 dana od dana donošenja odluke o izboru kandidata.

Natječaj je objavljen dana 12.10.2023. godine, na mrežnoj stranici Osnovne glazbene škole Lovro pl. Matačić Omiš, Omiš www.ogslp-matacic.hr u rubrici pod nazivom „O NAMA“, podrubrici „NATJEČAJI“, i na oglasnoj ploči Osnovne glazbene škole Lovro pl. Matačić Omiš, Omiš, te mrežnoj stranici i oglasnoj ploči Hrvatskog zavoda za zapošljavanje i traje do 20.10.2023. godine.

Podnošenjem prijave na natječaj kandidat daje izričitu privolu Osnovnoj glazbenoj školi Lovro pl. Matačić Omiš, Omiš da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.).

Kandidat natječaja daje privolu Osnovnoj glazbenoj školi Lovro pl. Matačić Omiš, Omiš, da može objaviti na mrežnoj stranici škole ime i prezime kandidata natječaja u pozivu za testiranje kandidata (pisano testiranje i ogledni sat), pozivu na razgovor (intervju) s Povjerenstvom i na rang listi o rezultatima natječaja.

RAVNATELJ

 Davor Jelavić Šako, prof.